Casa Señorial de Rayküla

A Casa Señorial de Raiküla (en estoniano Raikküla mõis; en alemán Gutshaus Rayküll) é un edificio de arquitectura clasicista situado no Condado de Rapla, Estonia.

 Historia 
A mansión é un dos exemplos máis belos da arquitectura clasicista de Estonia.Raikküla Manor  en visitestonia.com . Esta Casa Señorial, que aparece mencionada por primeira vez en 1469, está relacionada coa aristocracia xermano-báltica de Curlandia, como as familias dos Staals, os Kankrins e os Keyserlings,Raikküla Manor en Estonian Manors. . e foi un dos principais lugares de reunión para estes aristócratas.

O naturalista Alexander von Keyserling casou en 1844 coa condesa Zénaide Cancrin (1821-1885), filla do ministro de Finanzas do tsar Nicolao I Georg von Cancrin,Até finais do século XVIII, os Cancrin usaron escasamente o von xermánico (de feito, o seu nome exacto é Cancrinus, nominativo latino e tradución bastante libre do seu patronímico orixinal Krebs), salvo en certos escritos, e non foi até a integración da familia no seo da nobreza rusa (1798), cando o patronímico foi definitivamente fixado en von Cancrin, xa se escribia en alemán en aplicación da lexislación local. Permanece como Kankrín (Канкрин) en ruso, sen o von, de acordo co costume para a rusificación dos patronímicos alemáns. e adquiriu a mansión co dote do seu matrimonio; alí retirouse en 1847 cando deixou a súa carreira académica.

Na mansión naceu e viviu o filósofo conde Hermann von Keyserling (1880-1946), neto de Alexander, que foi o seu derradeiro propietario. Foi expropiada, como as de toda a nobreza terratenente, polo goberno da nova República de Estonia en outubro de 1919.Garthe, Barbara (1976): Über Leben und Werk des Grafen Hermann Keyserling. Darmstadt: Diss. Erlangen.

A biblioteca da mansión é a biblioteca señorial máis grande de Estonia. O primeiro xardín de rochas de Estonia foi establecido na propiedade polo naturalista Alexander von Keyserling. A escaleira traseira do edificio, completamente renovada, constitúe unha sala de concertos perfecta.

Despois dun incendio en 1960, a casa quedou en ruínas durante moito tempo. Actualmente  está sendo renovada. A aproximadamente a 1 km da mansión está o cemiterio familiar da familia de Alexander von Keyserling. Na actualidade celébranse feiras de libros e espectáculos de verán.

 Galería de imaxes 

 Notas 

 Véxase tamén 

 Outros artigos 
 Alexander von Keyserling

 Ligazóns externas 
 Raikküla mõis . 
 Kaks fanaatikut taastavad salapärast Raikküla mõisa .

Categoría:Arquitectura de Estonia